Geografija Bosne i Hercegovine - Wikipedia, slobodna enciklopedija

# Geografija Bosne i Hercegovine

### Sa Wikipedije, slobodne enciklopedije

Karta Bosne i Hercegovine

Bosna i Hercegovina je smještena na jugoistoku Evrope, u zapadnom dijelu Balkana. Ukupna površina zemlje je 51.129 km². Graniči 932 km s Hrvatskom na sjeveru, sjeverozapadu i jugu, 312 km sa Srbijom na istoku i sjeveroistoku, te 215 km sa Crnom Gorom na istoku i jugoistoku. Na jugu Bosne i Hercegovine, općina Neum izlazi na Jadransko more u dužini od 20 km. Granice Bosne i Hercegovine u glavnom čine rijeke Drina, Sava, i Una.

Bosna i Hercegovina sastoji se od dvije geografske i historijske cjeline: većeg bosanskog dijela na sjeveru (oko 42.000 km²) i manjeg hecegovačkog na jugu. Bosna je mahom planinska zemlja, a isto se odnosi i na Hercegovinu, s tom razlikom da je riječ o različitim karakterima tla.

Na sjeveru se planinsko područje spušta u lagahno-brežuljkasto područje Posavine, odnosne dalje pretvara u Panonsku nizinu. Dinarski dijelovi Bosne prostiru se od zapada ka istoku. Hercegovinu čine planinska (visoka) i jadranska (niska) Hercegovina, koja užim pojasom između Neuma i poluotoka Klek izbija i na Jadransko more. Značajna su i polja, odnosno zaravni, koje se pružaju duž najvećih bosanskih rijeka (Una, Vrbas, Bosna, Drina), od juga ka sjeveru, odnosno u slučaju Neretve od sjevera ka jugu.

13.60% površine Bosne i Hercegovine je plodna zemlja a 2.96% zemlje se upotrebljava za poljoprivredu, dok 83.44% zemlje je za ostalo. Neki prirodni resursi Bosne i Hercegovine su ugalj, željezo, boksit, mangan, drvo, bakar, hrom, cink, i hidropotencijal. Najviši vrh Bosne i Hercegovine je planina Maglić (2.386 m), dok najniži dio zemlje je pored mora. Rijetki zemljotresi su jedina ozbiljna prirodna opasnost u Bosni i Hercegovini. Među najvažnijih problema sa prirodom su zračna onečišćenost iz tvornica i krčenje šuma.

Klima Bosne i Hercegovine je umjereno kontinentalna sa toplim ljetima i hladnim zimama. Područja sa velikom nadmorskom visinom imaju kratka hladna ljeta i duge žestoke zime. Primorje zemlje ima blage kišovite zime.

Glavni grad zemlje je Sarajevo (pola miliona stanovnika), a od većih gradova valja izdvojiti: Banjaluku, Tuzlu, Mostar, Zenicu, Bihać, Prijedor, Brčko, Travnik, Trebinje i Livno.

## [uredi] Najveće planine u BiH

| BiH portal Odjeljak isključivo posvećen Bosni i Hercegovini

Vrh - planina - visina

- Maglić, Maglić 2386m

- Volujak, Volujak 2336m

- Pločno, Čvrsnica 2222m

- Nadkrstac, Vranica 2110m

- Zelena Glava, Prenj 2103m

- Đokin Toranj, Treskavica 2086m

- Veliki Vran, Vran 2074m

- Bjelašnica, Bjelašnica 2066m

- Velika Lelija, Lelija 2032m

- Bregoč, Zelengora 2014m

- Cincar, Cincar 2005m

## [uredi] Veće rijeke u BiH

- Drina - 346km
- Sava - 945km
- Neretva - 218km
- Trebišnjica - 96km
- Una - 214km
- Bosna - 271km
- Sana - 140km
- Vrbas - 240km
- Usora - 77km
- Vrbanja - 70km
- Prača - 57km
- Spreča - 112km
- Ukrina - 53km
- Krivaja - 65km
- Janja - 53km

Preuzeto sa: "http://bs.wikipedia.org../../../g/e/o/Geografija_Bosne_i_Hercegovine_8694.html"

Kategorije: Bosna i Hercegovina | Geografija Bosne i Hercegovine | Geografija po državama

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Español
- Français
- Hrvatski
- Italiano
- ‪Norsk (nynorsk)‬
- ‪Norsk (bokmål)‬
- Polski
- Português
- Shqip
- Српски / Srpski